OpenLLM-France/wikimedia huggingface dataset:
# Bolotana

Bolotana (en sard, Bolòtana) és un municipi italià, dins de la província de Nuoro. L'any 2007 tenia 3.276 habitants. Es troba a la regió de Marghine. Limita amb els municipis de Bonorva (SS), Bortigali, Illorai (SS), Lei, Macomer, Noragugume, Orani, Ottana i Silanus.

## Administració

Llista d'alcaldes :
| Període | Identitat | Partit |
| 2005- | Francesco Manconi | Llista cívica |
# Agri (fill de Portàon)

Agri (en grec antic Ἄγριος), d'acord amb la mitologia grega, va ser un heroi, fill de Portàon, rei de Calidó, i d'Èurite, i germà d'Eneu, rei de Calidó (Etòlia) i altres llocs.
Va tenir sis fills, Celèutor, Licopeu, Melanip, Onquest, Pròtous i Tersites, que van enderrocar a Eneu i van proclamar rei al seu pare, però tots ells menys Tersites van ser morts per Diomedes, net d'Eneu.
Això va passar cap a l'any 1200 aC. Agri, enderrocat per Diomedes, es va suïcidar.

## Referències

* ↑ Parramon i Blasco, Jordi. Diccionari de la mitologia grega i romana. Barcelona: Edicions 62, 1997, p. 12. ISBN 8429741461.
# Panderichthys rhombolepis

Panderichthys rhombolepis és una espècie extinta de gran sarcopterigi que va viure al període Devonià, fa uns 380 milions d'anys. Panderichthys presenta caràcters transicionals entre els peixos d'aletes lobulades i els primers tetràpodes com Acanthostega.
# Iva Gelashvili

Iva Gelashvili (Tbilisi, 8 d'abril de 2001) és un futbolista georgià que juga com a defensa de l'Iberia 1999 i de la selecció de Geòrgia. El seu germà gran és l'esquiador alpí Jaba Gelashvili.

## Trajectòria

Tot i néixer a Tblisi, Gelashvili es va criar i va estudiar a la República Txeca. Va jugar a alguns clubs al futbol formatiu txec fins a arribar a les categories inferiors de l'Sparta de Praga, on era considerat una promesa.
A l'estiu de 2022, Gelashvili va signar amb el Dinamo Batumi procedent de l'Sparta de Praga B, però va marxar ceidt al Sioni Bolnisi. Va començar la temporada següent al Saburtalo i va obrir el seu compte de gols de la Lliga en un empat 3-3 contra el Samtredia.
El 23 d'agost de 2023, l'Spezia de la Sèrie B va obtenir la cessió per un any Gelashvili. Durant aquesta temporada a Itàlia va fer un gol de cap en el temps de descompte contra el Mòdena, salvant un punt per a Spezia el 26 de desembre de 2023.
Quan el seu contracte de préstec va expirar, Gelashvili va tornar a Geòrgia l'estiu següent i es va incorporar a l'Iberia 1999 després de desvincular-se definitivament del Dinamo Batumi.
| Club | País | Any | Partits | Gols |
| AC Sparta Praga II | Txèquia | 2021-2022 | 26 | 1 |
| FC Dinamo Batumi | Geòrgia | 2022 | 0 | 0 |
| FC Sioni Bolnisi | Geòrgia | 2022 | 11 | 0 |
| FC Saburtalo Tbilisi | Geòrgia | 2022-2023 | 15 | 1 |
| Spezia Calcio | Itàlia | 2023-2024 | 10 | 1 |
| FC Iberia 1999 | Geòrgia | 2024-2025 | 4 | 0 |

## Internacional

Gelashvili va participar en els quatre partits dels sub-21 de Geòrgia al Campionat d'Europa de la UEFA de 2023, organitzat conjuntament pel seu país. Poc després va rebre una convocatòria per a la selecció absoluta i va debutar a la victòria per 8-0 contra Tailàndia com a titular.

## Referències

* ↑ https://www.idnes.cz/nastaveni-souhlasu?url=https%3a%2f%2fwww.idnes.cz%2ffotbal%2fme-21-2023%2fiva-gelasvili-gruzie-reprezentace-zivot-v-praze.A230625_182958_me-fotbal-2023_ald
* ↑ «ივა გელაშვილი სპარტას მთავარ გუნდში: ერთი დღით ადრე მითხრეს, სელტიკთან განაცხადში იქნებიო...». lelo.ge.
* ↑ https://www.efotbal.cz/
* ↑ https://www.crystalsport.ge/news/50158
* ↑ https://int.soccerway.com/matches/2023/03/18/georgia/umaglesi-liga/fc-samtredia/saburtalo/4029984/
* ↑ https://www.speziacalcio.com/en/news/official-iva-gelashvili-is-a-new-spezia-player.25131.html
* ↑ https://www.worldsport.ge/ge/page/234724_iva-gelashvilma-seria-b-shi-sadebiuto-golit-specia-wagebisgan-ixsna-video?ShowAllAdvSpaces
* ↑ https://www.bbc.com/sport/football/live/c14v5nydrq0t#Line-ups
# Les tenebres i l'alba

Les tenebres i l'alba, titulada The Evening and the Morning en la seva versió original en anglès, és una novel·la històrica de Ken Follett concebuda com a preqüela d'Els pilars de la Terra, ambientada a partir de l'any 997 dC, i cobreix un període a finals de la Baixa Edat Mitjana i sota el teló de fons de les incursions dels víkings, fins a l'any 1007. Explica la història i fundació de la ciutat fictícia de Kingsbridge, a Anglaterra i la construcció del pont i la catedral allà (i s'explica l'origen del nom de la ciutat). Es va publicar el 15 de setembre de 2020. L'acció de la novel·la es desenvolupa a finals del segle x i començaments del segle xi.
El títol és una referència a Genesis 1:5. Una sèrie basada en el llibre s'està treballant a Legendary Television i Range Media Partners.

## Referències

* ↑ Sheehan, Bill «Review» (en anglès). .
* ↑ Saunders, Tom Whipple «The Evening and the Morning by Ken Follett review; Eleven Lines to Somewhere by Alyson Rudd review» (en anglès). .
* ↑ https://www.webpages.uidaho.edu/~rfrey/PDF/166/Judaism%20Christianity/166%20Genesis.pdf
* ↑ Del Rosario, Alexandra. «Ken Follett's 'The Evening And The Morning' To Be Developed As TV Series By Legendary TV & Range Media Partners», 30-03-2021. [Consulta: 30 març 2021].
# Ratpenat nectarívor

Els ratpenats nectarívors (Eonycteris) són un gènere de ratpenats de la família dels pteropòdids. Totes les espècies d'aquest grup viuen al sud-est asiàtic i, com el seu nom indica, s'alimenten de nèctar. Per aquest motiu, són pol·linitzadors de determinades espècies de plantes nadiues del seu hàbitat natural.
El gènere conté tres espècies diferents:
* Ratpenat nectarívor de Borneo (E. major)
* Ratpenat nectarívor de les Filipines (E. robusta)
* Ratpenat nectarívor comú (E. spelaea)
Espècies vivents de megaquiròpters :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera :
Subfamília Nyctimeninae :
Subfamília Cynopterinae :
Subfamília Harpyionycterinae :
Subfamília Macroglossusinae :
Subfamília Pteropodinae :
Subfamília Rousettinae :
Subfamília Epomophorinae :
# Bolxelugski

Bolxelugski o Bollxelugski - Большелугский (rus) és un possiólok del krai de Krasnodar, a Rússia. Es troba a les terres baixes del Kuban-Azov, a la península de Ieisk. És a 10 km al sud de Ieisk i a 184 km al nord-oest de Krasnodar.
Pertany al possiólok de Xirotxanka.
# Port de la Vall

El Port de la Vall és un veïnat del municipi del Port de la Selva a l'Alt Empordà. Al cens de 2007, corresponent a un llistat obsolet d'entitats de població inframunicipals, hi tenia 2 habitants. En aquest lloc s'hi situa un càmping del mateix nom.

## Referències

* ↑ «Entitats del municipi del Port de la Selva». municat.gencat.cat. [Consulta: 7 juny 2012].
# Xenacanthus

Xenacanthus és un gènere extint de taurons que visqueren del Carbonífer fins a Permià. Diversos fòssils que ha trobat per tot el món. Mesuraven un metre de longitud i vivien en aigua dolça.

## Taxonomia

* X. atriossis
* X. compressus
* X. decheni
* X. denticulatus
* X. erectus
* X. gibbosus
* X. gracilis
* X. howsei
* X. laevissimus
* X. latus
* X. luedernesis
* X. parallelus
* X. robustus
* X. slaughteri
* X. taylori
# Anostomoides

Anostomoides és un petit gènere zoològic de peixos en la família Anostomidae.

## Taxonomia

* Anostomoides atrianalis, Pellegrin, 1909
* Anostomoides laticeps, (C. H. Eigenmann, 1912)
* Anostomoides passionis, Dos Santos i Zuanon, 2006
# Bomberman 64: The Second Attack

Bomberman 64: The Second Attack (爆ボンバーマン２, Baku Bonbāman 2, tra. en cat. lit. "Bomberman Explosiu 2") és un videojoc, en el qual és la continuació del Bomberman 64 llançat l'any 2000.

## Jugabilitat

En alguns aspectes, el joc és idèntic al Bomberman 64. No es pot saltar, però es pot tirar i detonar les bombes on el jugador vulgui. Tanmateix, no hi ha les explosions circulars que surten als altres primers jocs de la Nintendo 64.
A més a més, el Second Attack hi ha noves característiques que els videojocs anteriors de la saga no tene:
* Més caps finals i nivells
* L'habilitat de crear amb elements de cristall amb bombes per crear bombes que explotin diferent.
* Una botiga de l'espai per comprar corts grossos.
* Peces de blindatge amagats.
* Raise Pommy, un lluitador que ajuda. Pot ser controlat per un segon jugador amb comandament.

## Enllaços externs

* (anglès) El videojoc a MobyGames
# Piankhi

Piankhi (Pidje o Piye) (747-716 aC), fill de Kashta. Casat amb la reina Abar. Va conquerir tot Egipte. Va acabar la conquesta de l'Alt Egipte iniciada pel seu pare i va conquerir Tebes vers el 730 aC. Allí la seva germana Amenardis fou designada successora de Shepenwepet I, germana de Rudamon de la dinastia XXIII. La línia tebana va establir-se a Hieracleòpolis on governava Peftjauawy-bast, aliat de Piankhi i darrer rei de la regió.
El Baix Egipte estava ara dominat per Tefnakht de Sais (Dinastia XXIV) que havia imposat el seu poder als petits senyors locals. Quan Piankhi es va assabentar que Tefnakht havia sotmès Memfis i el regne de Lisht (Itj-tawy) va marxar a la zona i es va enfrontar al seu rival a la riba del Nil en dues batalles navals. Piankhi va tornar a Tebes per uns festivals, però més tard va tornar al nord i va ocupar tres ciutats i en la lluita va morir un fill de Tefnakht. Piankhi va atacar Ashmunein, on era rei Nimlot, que abans fou el seu aliat i s'havia sotmès a Tefnakht. Va conquerir la ciutat després d'un setge de cinc mesos. Mentre Heracleòpolis, regida per un rei aliat de Piankhi (Peftjauawy-bast) fou atacada pel seu rival; en les lluites fou capturat un altre fill de Tefnakht i Piankhi va dominar totes les ciutats al sud de Memfis, la qual era una ciutat fortificada difícil de conquerir. Però els nubians ho van aconseguir i hi van entrar. Llavors els petits senyors locals del delta es van sotmetre immediatament a Piankhi. Tefnakht es va refugiar a la zona dels pantans i encara va lluitar un temps i després es va sotmetre a Piankhi. Amo aquest del Baix Egipte va governar mitjançant tractats i aliances més que per la força de les armes. El 718 aC va tornar a Napata i va erigir una estela en la que va explicar les seves victòries (Estela de la victòria, al Museu d'Antiguitats Egípcies del Caire). Absent el rei, Tefnakht va recuperar el Baix Egipte.
El seu nom de regne fou Menkheperre, que vol «la presència de Re»
Va morir després de regnar uns trenta anys i fou enterrat a una piràmide d'estil egipci a Al-Kurru, juntament amb molts cavalls, animal molt apreciat pels nubians de l'època. El va succeir el seu fill Shabaka.
| Predecessor: Iuput II (Dinastia XXIII) - Tefnakht (Dinastia XXIV) - Kashta (Regne de Kush) | Faraó Dinastia XXV | Successor: Shabaka |

## Referències

* ↑ Ancient Egypt and the Near East (en anglès). Marshall Cavendish Corporation, 2010, p. 45. ISBN 0761479341.

## Enllaços externs

* The beginnings of the Ethiopian Dynasty. (anglès)
* The Stela of Piye (Piankhi). (anglès)
# Proterogyrinus

Proterogyrinus és un gènere de tetràpodes pertanyents al clade Embolomera. Va ser similar en forma a altres tetràpodes prehistòrics, com Crassigyrinus i Eryops. Feia 2,5 m de llarg, similar en grandària als majors llangardaixos moderns.
# Bitlles

Les bitlles o birles són un joc que consisteix a tombar un nombre determinat de peces de fusta (les bitlles pròpiament dites) mitjançant el llançament d'una bola des d'una determinada distància. Quan aquest joc és convenientment regulat i organitzat podem parlar de l'esport de les bitlles.
La variant més coneguda d'aquest esport és el bowling nord-americà, molt estès per tot el món. De totes maneres, existeix una gran varietat de versions d'aquest esport, que ha esdevingut en molts casos un joc tradicional de certes zones geogràfiques.

## Modalitats

Entre les diverses modalitats arreu del món podem destacar:

### Catalunya

* Bitlles catalanes, també anomenades birles a les terres de l'Ebre
* Bitlles pallareses (i altres bitlles del Pirineu occidental)

### País Valencià

* Joc de birles

### Estats Units i Canadà

* Bitlles americanes, també conegudes com ten-pin bowling o genèricament bowling
* Five-pin bowling, variant canadenca del ten-pin bowling
* Candlepin bowling
* Duckpin bowling

### Regne Unit

* Skittles

### França

* Jeu de quilles
* Quilhas gasconhas (bitlles tradicionals de l'oest occità)

### Aragó

* Birllas

### Andalusia

* Bolo serrano

### Astúries

* Bolo vaqueiro
* Bolo batiente
* Bolo celta
* Bolo cuatreada
* Bolo de Agones
* Bolo de Somiedo

### Cantàbria

* Bolo palma
* Pasabolo tablón
* Pasabolo losa
* Bolo pasiego

### Castella i Lleó

* Bolo leonés
* Bolo palentino
* Bolo femenino segoviano
* Bolo burgalés
* Bolos maragatos
* Bolos bercianos

## Competicions
### Bowling Ten-pin

* Campionat del Món de bowling ten-pin
* Copa del Món de bowling ten-pin
* Mediterranean Challenge Cup
* European Bowling Tour

## Vegeu també

* High Velocity Bowling

## Enllaços externs

* Federació Catalana de Bitlles i Bowling
Viccionari
# Julio Mata Oreamuno

Julio Mata (Cartago (Costa Rica), 9 de desembre, 1899 - San José (Costa Rica), 4 de març, 1969), se'l considera un destacat músic i el més notable violoncel·lista de la seva generació.
Julio Mata fou el fruit de la llar formada pel poeta, clarinetista i notari, Félix Mata Valle i la cantant i guitarrista María Josefa Oreamuno Ortiz.

## Obres (selecció)

* Canciones (publicades 2004)
* Adiós a las tropas del 56 : canción a 4 voces (1899)
* Ahí nomasito (publicat, 1972)
* Toyupan: sarsuela en 3 actes (publicat, 1938)
* Dulce mentira (publicada 2003)
* Himno del Segundo Congreso Eucarístico Nacional (publicat 1955)
* Himnos y cantos para escuelas y colegios (publicat 1965)
* Marcha de la Universidad (1900)
* Marcha de la Universidad de Costa Rica : quinteto de bronces y timbales (publicat 1900)
* Marcha de las Américas (publicat 1957)
* Adiós a las tropas del 56 : marcha a 4 voces (publicat 1986 i 1993)
* La palomita del alma: sarsuela "Toyupán"
* La flor del café (publicat 2009)
* Queja de amor (publicat 1925)
* El paraíso tuyo (publicat 1990)
* Canciones de Julio Mata y Félix Mata. (publicat 2012)
* Remando
* Canción (publicat 1900)
* Antología canciones costarricenses (publicat 2023 i 2005)

## Referències

* ↑ https://www.facebook.com/photo.php?fbid=1623198274679825&id=107413709591630&set=a.107691456230522
* 1 2 3 https://sinabi.go.cr/diccionariobiografico/biografias/300.html
* ↑ https://catalogosiidca.csuca.org/Author/Home?author="Mata+Oreamuno%2C+Julio"&type=Author&page=2
# Palau de Mirabell

El palau de Mirabell (en alemany: Schloss Mirabell) és un edifici històric de la ciutat de Salzburg, Àustria. El palau i els seus jardins són monuments inclosos a les llistes de patrimoni cultural i són part del Centre Històric de la Ciutat de Salzburg segons el Patrimoni de la Humanitat de la UNESCO.

## Història

Va ser construït al voltant de 1606 fora de les muralles medievals de Salzburg d'acord amb els models italians i francesos, a instàncies del príncep-arquebisbe Wolf Dietrich Raitenau com a residència per a la seva amant Salome Alt. Quan Raitenau va ser deposat i arrestat el 1612, Alt i la seva família van ser-ne expulsats i el palau va rebre el seu nom actual. Va ser reconstruït en un luxós estil barroc el 1710, seguint un disseny de Johann Lukas von Hildebrandt. L'1 de juny de 1815, el qui seria més tard rei Otto de Grècia va néixer aquí, mentre el seu pare, el príncep de la Casa de Wittelsbach Ludwig I de Baviera servia com a estatúder a l'antic Electorat de Salzburg. El corrent neoclàssic hi apareix al voltant de 1818, quan el lloc va ser restaurat després d'un incendi.
En els seus jardins hi ha geomètricament disposades estàtues de tema mitològic que daten de 1730 i quatre grups d'escultures (Enees, Hèrcules, Paris i Plutó) per l'escultor italià Ottavio Mosto, de 1690. Destaca també pels seus dissenys amb boix.

## Pel·lícules

Diverses escenes de la pel·lícula Somriures i llàgrimes es van registrar aquí. Maria i els nens canten 'Do-Re-Mi' mentre ballen al voltant de la font dels cavalls seguint els passos com una escala musical.

## Altres usos

El palau de Mirabell és també un lloc popular per a casaments.

## Enllaços externs

* Schloss Mirabell a salzburg.at Arxivat 2009-03-27 a Wayback Machine.
* Ofiicna de turisme de Salzburg Arxivat 2010-09-26 a Wayback Machine. – Lloc web de turisme de la ciutat de Salzburg.
# Bonarcado

Bonarcado (en sard, Bonàrcado) és un municipi italià, dins de la província d'Oristany. L'any 2007 tenia 1.702 habitants. Es troba a la regió de Montiferru. Limita amb els municipis de Bauladu, Milis, Paulilatino, Santu Lussurgiu i Seneghe.

## Administració

Llista d'alcaldes :
| Període | Identitat | Partit |
| 2005- | Mario Sassu | Llista cívica |
# Iantasaure

El iantasaure (Ianthasaurus) és un gènere de petits sinàpsids herbívors del Carbonífer superior, emparentat amb Edaphosaurus. Ianthasaurus manca de moltes de les especialitzacions pròpies d'Edaphosaurus. Per exemple, la dentició lateral de Ianthasaurus és similar als de rèptils insectívors, amb les dents primes còniques que són lleugerament encorbats de nou en les puntes, i hi ha un desenvolupament lleu d'una regió caniniforme.
La dentició palatal i mandibular no és especialitzada, i no hi ha cap fila de dents per triturar plantes. Ianthasaurus tenia una constitució lleugera i era probablement bastant àgil. El crani era similar al d'Haptodus, un esfenacodòntid, encara que solament llunyanament.
# Bitterbal

Les bitterballen ('boles de bíter') són petites boles fregides de carn estofada que fan entre 3 i 5 centímetres de diàmetre. En realitat, són una versió més petita de les croquetes de carn.
Abans, les bitterballen se solien menjar com a acompanyament d'un bíter, una forta beguda alcohòlica amb espècies, i d'aquí els ve el nom. Aquest aperitiu és molt popular a Bèlgica i els Països Baixos, però en altres països es menja molt poc.
A les últimes dècades, les bitterballen, sovint servides amb mostassa, s'han tornat molt populars com a part de la bittergarnituur ('guarnició bíter') als bars, cafès i llocs d'esplai, però el licor sovint és substituït per cervesa. Existeixen també bitterballen vegetarianes i veganes.
# Justine Mintsa

Justine Mintsa (Oyem, 8 de setembre del 1949) és una escriptora de Gabon.
És membre del Haut Conseil de la francophonie i estudià a la Universitat Omar Bongo.

## Obres

* Un seul tournant Makôsu, La Pensée Universelle, 1994 ; L'Harmattan, 2004.
* Histoire d'Awu, Continents noirs, Gallimard, 2000.

## Referències

* ↑ http://www.afrik.com/article2.html
# Lloc intern d'entrada al ribosoma

Un IRES (Internal Ribosome Entry Site) o Lloc intern d'entrada al ribosoma és seqüència situa a la meitat del mRNA que permet l'inici de la traducció. Aquestes seqüències van ser descobertes en el 1988 en el ARN del poliovirus (virus de la poliomielitis) i del virus de la encefalomiocarditis en els laboratoirs de Nahum Sonenberg i Eckard Wimmer respectivament. Es descriuen com regions capaces d'atreure la molècula d'ARN cap a la partícula 40s del ribosoma, per tant, permetent la iniciació de la traducció.
En els últims anys ha sigut comú utilitzar aquesta seqüència per biologistes moleculars en els vectors per augmentar el rendiment d'expressió d'un transgen o la proteïna de fluorescència verda.

## Referències

* ↑ http://www.ncbi.nlm.nih.gov/pubmed/19632368
* ↑ Pelletier J, Sonenberg N (1988). "Internal initiation of translation of eukaryotic mRNA directed by a sequence derived from poliovirus RNA". Nature 334 (6180): 320–5
* ↑ ang SK, Kräusslich HG, Nicklin MJ, Duke GM, Palmenberg AC, Wimmer E (August 1988). "A segment of the 5' nontranslated region of encephalomyocarditis virus RNA directs internal entry of ribosomes during in vitro translation". J. Virol. 62 (8): 2636–43. PMC 253694. PMID: 2839690.
# Rendeux

Rendeux (en való Rindeu) és un municipi belga de la província de Luxemburg a la regió valona. L'1 de gener del 2024 tenia 2.699 habitants. Comprèn les seccions de Rendeux, Beffe, Hodister i Marcourt. Al seu territori hi ha l'arborètum Robert Lenoir.

## Persones

* Anne-Josèphe Théroigne de Méricourt (Marcourt 1762-París 1817): feminista i revolucionària

## Referències

* ↑ «BEVOLKINGSCIJFERS PER PROVINCIE EN PER GEMEENTE OP 1 JANUARI 2024 / CHIFFRES DE LA POPULATION PAR PROVINCE ET PAR COMMUNE, A LA DATE DU 1er JANVIER 2024» (en francès i neerlandès). Ministeri d'Interior de Bèlgica, 27-01-2024. [Consulta: 22 desembre 2024].
* ↑ «El fabuloso arboreto Lenoir cerca de La Roche-en-Ardenne» (en castellà). Visit Wallonia. [Consulta: 22 desembre 2024].
* ↑ «Rendeux» (en francès). Regió de Valònia. [Consulta: 22 desembre 2024].
# Ecocidi

Un ecocidi o biocidi és una greu destrucció d'un o més ecosistemes, de manera que la qualitat de vida o la pau dels habitants del territori on ocorre disminueixi severament. La persona, física o no, que cometeix un ecocidi és una ecocida. Des de 2010, s'està estudiant que l'ecocidi es consideri un crim internacional, afegint així un cinquè crim dels quatre crims internacionals contra la humanitat i contra la pau denunciats als drets humans. El major obstacle que es troben les entitats promotores i directores és el fet que les ecocides puguin ser no només països sinó empreses i negocis, com màfies, conegudes com a ecomàfies, i grans transnacionals, que actuen com a lobbies, tenint un important poder polític i econòmic, i lògicament s'oposen al procés.
Els ecocidis, com els genocidis i les violacions a les dones, són crims de guerra, i no només de guerra, que tradicionalment al llarg de la història i encara avui són justificats o silenciats. Un cas paradigmàtic n'és l'efectuat per les antigues cultures grega i romana, que, amb altres invasors, van acabar amb els abundants boscos nord-africans talant els boscos per a obtenir materials de construcció (fusta), combustible o preparar terres de conreu, a més d'aniquilar-ne la fauna, composta per gaseles, lleopards, lleons, panteres i elefants, a més d'altres animals. Un espectacle de circ romà podia arribar a matar cinc mil animals. Un exemple actual n'és el conegut com a ecocidi a La Marjal de Pego-Oliva, una zona humida d'unes mil hectàrees situada entre els municipis de Pego i d'Oliva.

## Etimologia

El mot "ecocidi" és un neologisme format a partir del prefix "eco", en el sentit de medi ambient, i el sufix "cidi", pressent també a genocidi, anàlogament a altres crims com per exemple el feminicidi o lingüicidi.

## Vegeu també

* Delta del Níger
* Monsanto
* Bayer
* Tribunal internacional climàtic, en projecte, que jutjaria els crims internacionals contra el medi ambient.

## Referències

* ↑ Termcat (català)
* ↑ ¿En qué consiste el ecocidio? Arxivat 2017-03-16 a Wayback Machine. Elena Sanz, Muy Interesante, 2013 (castellà)
* ↑ Polly Higgins: "L'ecocidi ben aviat serà considerat un crim internacional". Com a primera advocada que com a únic client té la Terra, el 2010 va proposar a l'ONU que l'ecocidi fos considerat el Cinquè Crim contra la Pau Cristina Ros, Ara, 8 de gener de 2014 (català)
* ↑ Lecocidi', un negoci milionari, El Periódico, 7 de desembre de 2013 (català)
* ↑ Refugiats de guerra en el món, ed. Universitat Autònoma de Barcelona, 2004. ISBN 9788493281434 (català)
* ↑ Els mites europeus sobre Àfrica, editat per la Universitat de València, 2011. (català)
* ↑ Roger Cremades Rodeja, Macrourbanisme i Agressions Al Paisatge Mediterrani, editorial Riu Blanc, 2007. ISBN 9788461208722 (català)
* ↑ Teresa Vallès, La creativitat lèxica, editat per L'Abadia de Montserrat, 2004. ISBN 9788484156758 (català)
# Bahinia pondaungensis

Bahinia pondaungensis és una espècie fòssil de primat antropoide que visqué fa aproximadament 40 Ma. Fou descoberta el 1999 a la formació de Pondaung (Myanmar) per l'investigador francès Jean-Jacques Jaeger. És més arcaic que els «pondàungids» que visqueren a la mateixa època; la seva dentadura evoca més aviat un fòssil de fa aproximadament 57 milions d'anys. Hauria format part de la família dels eosímids, una de les més antigues del clade dels antropoïdeus. L'origen d'aquest clade que acabaria duient als humans se situaria doncs a Àsia i podria remuntar-se a fa 55 milions d'anys.